Perechea Monica Niculescu / Oksana Kalaşnikova (România/Georgia) s-a calificat, duminică, în optimile probei de dublu de la turneul de categorie WTA 1000 de la Miami, potrivit news.ro.
Niculescu şi Kalaşnikova au trecut în primul tur de cuplul Demi Schuurs / Luisa Stefani (Ţările de Jos/Brazilia), scor 2-6, 6-2, 10-6.
În optimi, ele vor juca în compania perechii învingătoare din meciul dintre Liudmila Kicenok/Jelena Ostapenko (Ucraina/Letonia) şi Sofia Kenin/Bethanie Mattek-Sands (SUA).
Accederea în optimi la dublu la Miami este recompensată cu premii de 34.100 de dolari şi 120 de puncte WTA.